December 26, 2019 March 12, 2022 Manjori BorkotokyLeave a Comment on অসমৰ মুখ্যমন্ত্ৰীয়ে 'কা' বিৰোধী প্ৰতিবাদকাৰীৰ পৰা এনে ধৰণেই পলাইছিল নেকি?
সম্প্ৰতি অসমৰ লগতে গোটেই উত্তৰ পূবতেই নাগৰিকত্ব সংশোধনী আইনৰ বিৰুদ্ধে প্ৰবল প্ৰতিৰোধ গঢ়ি উঠিছে আৰু অসমত ঠাইয়ে ঠাইয়ে চৰকাৰী বাহিনী আৰু প্ৰতিবাদকাৰীৰ মাজত সংঘাত হৈছে । অসমৰ বিজেপি চৰকাৰৰ বিভিন্ন নেতা-মন্ত্ৰীয়েও ৰাইজৰ ক্ষোভৰ সন্মুখীন হব লগাত পৰিছে । স্বয়ং মুখ্যমন্ত্ৰী সোণোৱালেও প্ৰতিবাদকাৰীৰ ক'লা পতাকাৰ সন্মুখীন হৈছে ।
ইয়াৰ মাজতেই ছচিয়েল মিডিয়াৰ জৰিয়তে অসমৰ এখন বিশেষ ফটো সমগ্ৰ দেশতে ভাইৰেল হৈ পৰিছে । ফটোখনত অসমৰ মুখ্যমন্ত্ৰী সৰ্বানন্দ সোণোৱালক এটুকুৰা ওখ ঠাইৰ পৰা এডাল চিৰিৰে নামিবলৈ চেষ্টা কৰা দেখা গৈছে । এই ফটোখনৰ বিৱৰণত লিখা হৈছে যে তেওঁ এইদৰে নাগৰিকত্ব সংশোধনী আইনৰ প্ৰতিবাদকাৰীৰ পৰা পলাইছে ।
হিংমিনাছি এইখৈই নামৰ এটা ফেচবুক পেজত উক্ত ফটোখন ১৪ ডিচেম্বৰ, ২০১৯ তাৰিখে দিনৰ ১১ঃ৫৩ বজাত উক্ত ফটোখন আপলোড হৈছে য'ত লগতে লিখা হৈছে "অসমৰ মুখ্যমন্ত্ৰী প্ৰতীবাদকাৰীৰ পৰা পলাইছে । এইটো এটা শিক্ষা যে মুখ্যমন্ত্ৰীৰ পাৱাৰ কাৰো প্ৰাইভেট প্ৰপাৰ্টি নহয়..." । উক্ত পোষ্টটো ফেচবুকত ৮৬৪ বাৰ শ্বেয়াৰ হৈছে আৰু ১.৪ হাজাৰ মানুহে লাইক কৰিছে আৰু ১৩২টা কমেণ্টছ আছে ।
ইয়াৰ উপৰিয়ো ফেচবুকত বিভিন্ন প্ৰফাইলৰ পৰা উক্ত ফটোখন আৰু তেনে ধৰণৰ বিৱৰণৰ সৈতে বিভিন্ন পোষ্ট আপলোড হৈছে আৰু বহুল ভাৱে শ্বেয়াৰ হৈছে ।
কিন্তু এইয়া সঁচানে? সত্য কি? জানোঁ আহক ।
আমি দেখিলোঁ যে ফটোখনত অসমীয়া নিউজ চেনেল প্ৰাগ নিউজৰ ল'গ' লাগি আছে আৰু ফটোখন প্ৰাগ নিউজৰ কোনো বাতৰিৰ পৰা লোৱা স্ক্ৰীনশ্বট যেন লাগিছে । আমি সেইবাবে প্ৰাগ নিউজৰ ইউটিউব চেনেলত গৈ ফটোখনৰ লগত সংগতি থকা কিছুমান কীৱৰ্ডছ ব্যৱহাৰ কৰি চাৰ্ছ কৰিলোঁ আৰু মূল ভিডিঅ'টো বিচাৰি পালোঁ । যোৱা ১ মে', ২০১৯ তাৰিখে আপলোড হোৱা ভিডিঅ'টোত আমি ভাইৰেল হোৱা ফটোখনৰ লগত হুবহু মিল থকা একেটা ফ্ৰেম দেখা পোৱা গ'ল । ভিডিঅ'টোৰ পৰা আমি গম পালোঁ যে মুখ্য মন্ত্ৰীজন আচলতে গুৱাহাটীস্থ জাইকা নামৰ পানী যোগান আঁচনি এটাহে পৰিদৰ্শন কৰিব গৈছিল আৰু বৰ্তমানৰ আন্দোলনৰ লগত কোনো সম্পৰ্ক নাই ।
আমি আৰু অনুসন্ধান কৰি পালোঁ যে এপ্ৰিল ৩০, ২০১৯ তাৰিখে মুখ্যমন্ত্ৰীজনে নিজৰ অফিচিয়েল টুইটাৰ হেণ্ডেলৰ পৰা এই পৰিদৰ্শনৰ বিষয়ে লিখিছে আৰু কিছু ফটো আপলোড কৰিছে । ফটোবোৰ মিলাই আমি দেখিলোঁ যে মুখ্যমন্ত্ৰীজন আৰু লগত থকা আন বিষয়া সকলে ভাইৰেল ফটোখনত দেখা পোৱা পোছাকবোৰেই পিন্ধি আছে আৰু একে দিনাৰেই ফটো হয় ।
আমি এই সম্পৰ্কে মুখ্যমন্ত্ৰীজনৰ প্ৰেছ উপদেষ্টা হৃষীকেশ গোস্বামীৰ লগত যোগাযোগ স্থাপন কৰিলোঁ । তেখেতে নিশ্চিত কৰিলে যে ভাইৰেল হোৱা ফটোখন মুখ্যমন্ত্ৰীৰ জাইকা পানী যোগান আঁচনি পৰিদৰ্শন কৰা সময়ৰ হয় আৰু বৰ্তমানৰ নাগৰিকত্ব সংশোধনী আইন বিৰোধী আন্দোলনৰ লগত কোনো সম্পৰ্ক নাই ।
ভাইৰেল ফটোখন মুখ্যমন্ত্ৰী সৰ্বানন্দ সোণোৱালৰ জাইকা পানী যোগান আঁচনি পৰিদৰ্শন কৰা সময়ৰ হয় আৰু বৰ্তমানৰ নাগৰিকত্ব সংশোধনী আইন বিৰোধী আন্দোলনৰ লগত কোনো সম্পৰ্ক নাই । মুখ্যমন্ত্ৰীজনে প্ৰতিবাদকাৰীৰ পৰা পলাব ধৰোঁতে তোলা ফটো বুলি প্ৰচাৰ কৰি জনসাধাৰণক বিপথে পৰিচালিত কৰা হৈছে ।
Title:অসমৰ মুখ্যমন্ত্ৰীয়ে 'কা' বিৰোধী প্ৰতিবাদকাৰীৰ পৰা এনে ধৰণেই পলাইছিল নেকি?
এইটো অসমৰ কেব আন্দোলনৰ সময়ত প্ৰতিবাদকাৰীৰ ওপৰত পুলিচৰ গুলী চালনাৰ ভিডিঅ' নহয়!
এই ভাইৰেল ভিডিঅ'টো অসমৰ ডিটেনশ্যন কেম্পৰ নহয়!
এইবাৰ গণতন্ত্ৰ দিৱসত ৰাহুল গান্ধীয়ে বাওঁ হাতেৰে চেল্যুট কৰিছিল নেকি?
চীনত আৰক্ষী আৰু চিকিৎসা কৰ্মীয়ে ক'ৰনা ভাইৰাছত আক্ৰান্ত ব্যক্তিক ৰাস্তাৰ পৰা এনেদৰে আটক কৰা নাই!
Save my name, email, and website in this browser for the next time I comment.
Legalizing Cannabis in Sri Lanka? Pros, Cons & Impacts on Climate Change!
Categories Select Category Altered (16) Business (1) Communal (5) Coronavirus (72) Covid-19 (6) Disaster (1) Economy (11) Environment (1) Explainer (4) False (349) False Headline (5) Health (1) International (72) Medical (44) Misleading (16) Missing Context (14) National (5) Partly-False (20) Political (73) Politics (5) Religious (1) Satire (4) Science (2) Security (1) Social (215) Technology (1) Telecom (1) Uncategorized (2) Wildlife (8)
